বছর খানেক আগেও তাঁকে কেউ চিনত না। প্রত্যক্ষ রাজনীতি করতেন না। গত বিধানসভা ভোটের আগে হঠাত্ই বিজেপির মুখ হয়ে যান ঝাড়গ্রাম থেকে উঠে আসা সেদিনের দিলীপ। আর আজ পশ্চিমবঙ্গ বিজেপির সর্বময় কর্তা। কীভাবে তিনি এলেন রাজনীতিতে? আরএসএস থেকে বিজেপির রাজ্য সভাপতির পদের ‌যাত্রাপথটা কেমন ছিল? আগামী দিনে কী তাঁর লক্ষ্য? রাজনীতি থেকে ব্যক্তি জীবন- এবারের ই-নৈবেদ্য শারদীয়া সংখ্যায় সব কিছু নিয়েই মুখ খুললেন দিলীপ ঘোষ। খোশ মেজাজে আড্ডা মারলেন ২৪ ঘণ্টা ডট কমের প্রতিনিধি শুভঙ্কর মিত্রের সঙ্গে।  ‌অতিসম্প্রতি পশ্চিমবাংলায় যতগুলি নির্বাচন হয়েছে, সবকটিতেই বিজেপি দ্বিতীয়স্থানে। যারা বলছে, তারা নিজেরাই ময়দানেই নেই।  কংগ্রেস, সিপিএমের নেতাদের সঙ্গে দেখা হলেই দিদি জিজ্ঞেস করছেন, আপনাদের দলের লোকজন বিজেপিতে ‌যোগ দিচ্ছে কেন? বিজেপিই লড়ছে। বিজেপিই আছে। ‌যাকে ভয় দেখাবার, সেই তৃণমূলকেই ভয় দেখিয়ে দিয়েছি আমরা। সিপিএম আছে কোথায়? হলদিয়াতে ওদের বিধায়ক আছে। সেখানে পুরভোটে ঝান্ডাই লাগাতে পারেনি। হতে পারে সেটিং হয়ে গিয়েছে।   সংগঠন দেখা ‌যায় না। অনুভব করতে হয়। হরিয়ানার মুখ্যমন্ত্রীকে কে চিনত? মহারাষ্ট্রেও তো নতুন মুখকে মুখ্যমন্ত্রী করেছি। ঝাড়খণ্ডে কেউ মুখ ছিল না। অসমে সর্বানন্দ সোনো্য়ালকে মুখ করা হয়েছে। আমরা রাস্তায় আছি। আন্দোলন করছি। মানুষের মধ্যে থেকেই মুখ উঠে আসবে। দল জিতলে নেতা আপনা আপনিই নেতা তৈরি হয়ে ‌যাবে। তৃণমূলে তো মমতা বন্দ্যোপাধ্যায় ছাড়া কেউ ছিল না। কংগ্রেসেরই বা মুখ কে? সিপিএমেই বা কে আছে?   পশ্চিমবঙ্গের রাজনীতিতে ব্যক্তিগত ক্যারিশ্মার একটা প্রভাব আছে। বিধানচন্দ্র রায়, জ্যোতি বসু হয়ে মমতা বন্দ্যোপাধ্যায়। মমতার ইমেজকে টক্কর দেবে কে?
 
ভোটের শতাংশ আমরা এগিয়ে আছি। আন্দোলনে এগিয়ে আছি। মমতা বন্দোপাধ্যায় ২৫ বছর ধরে রাজনীতি করার পর মানুষ তাঁকে স্বীকৃতি দিয়েছেন। পাঁচ বছরে আমাদেরও নেতা তৈরি হ‌যে ‌যাবে। প্রদেশ স্তরে কোনও মুখ নেই ঠিকই। তবে জেলায় জেলায় মুখ তৈরি হ‌য়ে ‌যাচ্ছে। আমরা আদর্শের ভিত্তিতে দল চালাই। সংগঠন নিয়ে কাজ করি। সঙ্ঘবদ্ধ সিদ্ধান্ত নেওয়া হয়। চার বছর আগেও কেউ ভাবেননি নরেন্দ্র মোদী প্রধানমন্ত্রী হবেন। পরিশ্রম ও কাজ করছি। ঠিক সময়েই দেখতে পাবেন।  আমরা বড়বাজারে সমস্ত শক্তি লাগিয়েছিলাম। আমি তো প্রথমবার নির্বাচন লড়েছিলাম। আমার দলের কর্মীরা প্রচণ্ড পরিশ্রম করেছেন। নতুন ধরনের অভিজ্ঞতা হল। আমি জিতেছি। বিভিন্ন জায়গায় বিভিন্ন রকম পরিস্থিতি থাকে। জেতাটা অভ্যাস করিনি। এবার আমরা করছি। ভুলত্রুটিগুলো শুধরে নিচ্ছি।   সংবাদমাধ্যমের কেউ উপস্থিত ছিলেন না বৈঠকে। কে কী বলছেন জানি না। অমিত শাহ বলেছেন, তোমরা ‌যেভাবে কাজ করছো, সেভাবে আমরা ২০২১ সালে জিততে পারব না। গতি বাড়াতে হবে। আমি নিজের কাজেই খুশি নই। আরও গতিতে কাজ করতে চাইছি। অমিত শাহ সময় বেঁধে কাজ করতে বলেছেন।  উনি জিজ্ঞেস করেছিলেন, কারও বক্তব্য থাকলে বলো? কিন্তু কান্নাকা‌টি করলে হবে না। রাজনীতি করলে সংঘর্ষ হবেই। পাল্টা মারের কথা বলেননি। তবে ‌যেখানে ‌যেমন সেখানে তেমন ব্যবস্থা নেওয়া হবে। রাজনৈতিকভাবে লড়াই করেই জিতে আসতে হবে।   দুর্গাপুরে তৃণমূলের কাউন্সিলর নিজেই ভোট দিতে পারেননি। আমরা একমাস ধরে বিস্তারক ‌যোজনা করেছি। আমাদের কর্মীদের উপরে হামলা চালানো হয়েছিল। আড়়াইশোটা এফআইআর করেছি। অর্ধেক ঘটনায় এফআইআর নিতেই চায়নি পুলিস। আমার এলাকায় বিজেপির মিছিলে হামলা হয়েছে। আমরা ওদের আরও বেশি মেরেছি। ‌যেখানে শক্তি আছে, সেখানে পাল্টা দিতে হবে। পুজোর পর থেকে আমরা মারের বদলে মারই দেব। মাঠে শারীরিক, রাজনৈতিক ও সাংগঠনিকভাবে প্রতিরোধ করব। তার জন্য প্রস্তুতি নিচ্ছি।   বালি খাদানের টাকা, পাথর খাদানের টাকা, গরু পাচারের টাকা, পুলিসকে দিয়ে টাকা তুলছে তৃণমূল। লুঠ করছে। আমরা টাকার চিন্তা করছি না। মানুষ পাশে আছেন। আগে ২৫ থেকে ৩০ শতাংশ আসনে প্রার্থী দিতাম। পুরসভায় সব জায়গায় প্রার্থীও দিতে পারতাম না। এবার সব জায়গায় দিয়েছি। আমরা ত্রিস্তর পঞ্চায়েত নির্বাচনে ৫৮ হাজার আসনে প্রার্থী দেব। তৃণমূল এবার দেখবে।  ২১টা আসন। বিধানসভার পর সমীক্ষা করে এটাই বের করেছি। এখন তো ২২টি আসনে পৌঁছে গিয়েছি। মমতা ৩৪টা পেতে পারেন আমরা পাব না কেন? ওনার সংগঠন ভাল ছিল না। তার চেয়ে আমাদের সংগঠন ভাল আছে।  ওটা তো ছেড়েই দিন। তৃণমূলের জয়ী প্রার্থীরা আদৌ দাঁড়াতে পারবেন তো! সন্দেহ আছে। কত জন স্বচ্ছ প্রার্থী পাবেন?  সবাই হয়তো ১৮ সালেই জেলে ঢুকবেন। ২২টা কেন ২৫টা হতে পারে।  তিন তালাকের বিপক্ষে একটাও কথা বলেননি মমতা বন্দোপাধ্যায়। মানুষ বুঝতে পেরেছেন উনি শুধু রাজনীতি করতে পারেন। মহিলারা অত্যাচারিত হচ্ছেন, শিশু পাচার হচ্ছে। বাংলার মানুষ মহিলাদের সম্মান করেন। এখানে মহিলাদের মাতৃরূপে পুজো করা হয়। মহিলা মুখ্যমন্ত্রীর রাজ্যেই মহিলারা নিরাপদ নন। সংখ্যালঘুরা আমাদের ভোট দেবেন।  ভারতের প্রতিটি রাজ্যে আলাদা আলাদা পরিস্থিতি। সব জায়গায় পরীক্ষানিরীক্ষা করে আমরা সফল হয়েছি। সব ধরনের ওষুধ আমাদের কাছে আছে। নেতৃত্বও আছে। আর বাংলায় আমরা জিতবই। অসম, জম্মু-কাশ্মীর, হরিয়ানায় আমাদের কোনও সু‌যোগই ছিল না। অসমে তো বাংলার চেয়ে খারাপ পরিস্থিতি ছিল।   ঋতব্রত বাসাহারা হয়ে গিয়েছেন। স্বাভাবিকভাবে ওনার আশ্রয় লাগবে। ওনাকে ইস্তফা দিয়ে আসতে হবে। দিল্লির ব্যাপার এটা। আমরা সবার জন্য দরজা বড় করে রেখেছি। তবে কৈলাসজি বলেছেন, ছাঁকনি লাগানো আছে। সেটা কেউ ভাবতেই পারেন। সিবিআই দফতর থেকে বেরিয়ে কেউ আত্মবিশ্বাসী হতেই পারেন। তবে শুনেছি তো একজন ওড়িয়া ভাষা শিখতে শুরু করে দিয়েছেন। এক সাংসদ মারা গেলেন, তৃণমূল বলল সিবিআই-এর ভয়ে মারা গিয়েছে। সুপ্রিম কোর্ট আদেশ দিয়েছে। সিবিআই, ইডি তদন্ত করছে। আমাদের ধারণা, অভি‌যোগ সত্যি। আমি সবাইকে নিয়ে চলতে চাই। ক্ষমতায় পার্টিকে নিয়ে আসাই আমার দায়িত্ব। আমি কোনওদিনই রাজনীতি করব ভাবিনি। আরএসএস-র প্রচারক হিসেবে ৩২ বছর কাজ করেছি। রাজনীতি শিখছি। যা ভাল মনে হচ্ছে করছি। ‌যারা সঙ্গে আছেন, ‌যারা আসতে চাইছেন, তাঁদের নিয়ে এগিয়ে ‌যেতে চাই। আমরা ‌যেটা বলেছিলাম, হাইকোর্ট সেটাই বলেছে। নজর ঘোরাতেই একমাস আগে ঘোষণা করেছিলেন মুখ্যমন্ত্রী। আর সব বিষয়ে লাভক্ষতি আমরা দেখি না। উনিই অ‌যথা বিতর্ক সৃষ্টির চেষ্টা করছেন। খেলা-মেলা এসব করে বেড়াচ্ছেন। আমার জীবনে এটা একটা চ্যালেঞ্জ। খড়গপুরে আমার জেতাটা দরকার ছিল। চাচা ছিলেন আমার প্রতিপক্ষ। ওনার বিরুদ্ধে একটাও কথা বলিনি। তা সত্ত্বেও জিতেছি। সংসদীয় রাজনীতিতে এসেছি। প্রথমবার বিধানসভায় ঢুকেছি আমি। একইসঙ্গে দলকেও দেখা। সব সামলাচ্ছি। দলের লোকেরাও পাশে আছে।  আট-ন মাস বিজেপির সাধারণ সম্পাদক ছিলাম। মাসখানেক ধরে জল্পনা চলছিল। মনে হল আমার কথা ভাবা হচ্ছে। একবছর আগেও বাংলায় লোকে জিজ্ঞেস করত বিজেপি আছে কি না। আজ শুধু বিজেপিই আছে। অমিত শাহ বলেছিলেন, ইলেকশন লড়না হ্যায় ক্যায়? খড়গপুরকে বাছলাম। ওখান থেকে আমাদের কাউন্সিলর ভাঙিয়ে নিয়েছিল তৃণমূল। বদলা নেওয়ার ব্যাপারও ছিল। আমার পরীক্ষায় আমি নিজেকে নম্বর দেব না। তিন বছর পার করলে বুঝতে পারব। সবচেয়ে ভাল পরীক্ষক সাধারণ মানুষ। পঞ্চায়েতের প্রস্তুতি নিচ্ছি। আগের চেয়ে সংগঠন ভাল হয়েছে। আরও ভাল করার চেষ্টা করছি।  ঝাড়গ্রামের গোপীবল্লভপুরে বাড়ি ছিল। সেখানে তো কলকাতার মতো পুজো হত না। বন্ধুবান্ধবদের সঙ্গে গল্প করতাম। এদিক ওদিক ‌যেতাম। সঙ্ঘের কাজে আটবছর ছিলাম আন্দামান নিকোবরে। সেখানেও পুজো হত। ষষ্ঠীর দিন উদ্বোধন করব। সপ্তমীতে খড়গপুরেই থাকব। মণ্ডপে মণ্ডপে ‌যাব। লোকের সঙ্গে দেখাসাক্ষাৎ। ইচ্ছে আছে, পুরনো জায়গায় গিয়ে দুদিন শান্তিতে থাকব। একটু বিশ্রামও দরকার।